Ջեջու (քաղաք)

Ջեջու (հանգըլ՝ 제주시, հանջա՝ 濟州市 ― Ջեջու սի, ), Հարավային Կորեայի Ջեջու նահանգի վարչական կենտրոնը, ինչպես նաև համանուն կղզու խոշորագույն քաղաքը։ Միջազգային օդանավակայան է։

Խոշոր զբոսաշրջության կենտրոն է։ Ամեն տարի Ջեջու է այցելում շուրջ 4 միլիոն զբոսաշրջիկ՝ մեծ մասամբ Հարավային Կորեայից, Ճապոնիայից և Չինաստանից։

Պատմություն 
Ժամանակակից քաղաքի տարածքը առանցքային դեր է խաղացել Ջեջուի պատմության մեջ։ Քաղաքի հին մասում տեղակայված է կղզու գլխավոր քաղաքը՝ Սամսոնհյոլը։ Այն շրջապատված է ընդարձակ բակով, որի կենտրոնում խորշ կա։

Լեգենդի համաձայն՝ հենց այստեղ են երեք կիսասատվածներ Կոն, Բուն և Յանը իջել երկնքից և կղզին բաժանել 3 մասի։ Յուրաքանչյուրը ստացել է այն հատվածը, որտեղ ընկել է իր նետը։ Դրանից անմիջապես հետո ծովից դուրս են եկել 3 աղջիկ և հիմք դրել 3 ցեղերի։

Ամեն տարի ապրիլի 10-ին, հոկտեմբերի 10-ին և դեկտեմբերի 10-ին ցեղերի ներկայացուցիչները հավաքվում են, որպեսզի հարգանքի տուրք մատուցեն իրենց նախնիներին և նրանից օրհնություն խնդրեն։

Ժամանակակից քաղաքի զարգացման սկիզբ է համարվում 1970-ական թվականները։ Նոր Ջեջուն (հանգըլ։ 신제주) կառուցվել է ավելի ուշ՝ բլրի երկայնքով՝ ներառելով իր մեջ օդանավակայանն ու պետական կառույցները։ Եթե նախկինում քաղաքի այցեքարտներից էին ծղոտե տանիքները, ապա դրանք այժմ գրեթե ամբողջությամբ վերացել են։

Քաղաքը Բուկջեջու գավառից առանձնացել է 1955 թվականին։ Սակայն, 2005 թվականին Ջեջու նահանգում սկսել են գավառի հետ միավորման արշավներ։

2009 թվականի սեպտեմբերի 9-ից 15-ը «Բնության հետ ներդաշնակ» կարգախոսով Ջեջուում անցկացվեցին Դելֆիյան միջազգային երրորդ խաղերը։

Վարչական բաժանում 
Ջեջու քաղաքը բաժանված է 19 շրջանների, 4 թաղամասերի և 3 ավանների․

Ծանոթագրություններ

Արտաքին հղումներ 
Քաղաքի կառավարության պաշտոնական էջ

Հարավային Կորեայի քաղաքներ